РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/436-15

23. октобар 2015. године

Б е о г р а д

ЗАПИСНИК

69. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 23. ОКТОБРА 2015. ГОДИНЕ

 Седница је почела у 12,15 часова.

 Седницом је председавао Верољуб Арсић, председник Одбора.

 Седници су присуствовали чланови Одбора: Радмило Костић, Милош Тошанић, Драгољуб Зиндовић, Дејан Раденковић, Иван Јовановић, Момо Чолаковић и проф. др Милорад Мијатовић.

 Седници су присуствовао Зоран Бојанић, заменик Николе Јоловића.

 Седници нису присуствовали Душица Николић, Горан Ковачевић, Оливера Пешић, Сузана Шарац, Војислав Вујић, Ђорђе Стојшић, Золтан Пек и Жика Гојковић, нити њихови заменици.

 На предлог председника, Одбор је већином гласова (8 за, 1 члан Одбора није гласао) утврдио следећи

Д н е в н и р е д:

1. Допуна листе питања за тест проверe стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки.

\* \* \*

**Прва тачка дневног реда:** Допуна листе питања за тест проверe стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки

Председник Одбора обавестио је чланове и заменике чланова Одбора да је, приликом утврђивања питања за тест проверe стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки, на 68. седници Одбора, дошло до техничке грешке, односно да је број 71 предложен два пута, те је у том смислу потребно утврдити још један број за још једно питање. Недостајући број је предложио Иван Јовановић, заменик председника Одбора.

Одбор је већином гласова (8 за, 1 члан Одбора није гласао) допунио листу питања за тест за проверу стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки.

\* \* \*

 Седница је завршена у 12,20 часова.

 СЕКРЕТАР ПРЕДСЕДНИК

 Александра Шашо Верољуб Арсић